
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S KA 

	R J E Š E N J E	

Trgovački sud u Zadru, po sutkinji Ani Markač, postupajući po prijedlogu Financijske agencije, Regionalnog centra Split, Mažuranićevo šetalište 24b, za otvaranje stečajnog postupka nad dužnikom pojedincem FRANKOM BOSOTINOM iz Zadra, vlasnikom urarsko-trgovačkog obrta MARINER sa sjedištem u Zadru, Stjepana Radića 3, OIB:87143337349, dana 17. listopada 2018.
r i j e š i o  j e

Odbacuje se prijedlog Financijske agencije, Regionalnog centra Split, Klasa:UP-I/110-07/14-01/6814, Urbroj:04-06-16-6814-12 od 12. veljače 2016., za otvaranje stečajnog postupka nad dužnikom FRANKOM BOSOTINOM iz Zadra, vlasnikom urarsko-trgovačkog obrta MARINER sa sjedištem u Zadru, Stjepana Radića 3, OIB:87143337349, kao nedopušten. 
Obrazloženje

	Financijska agencija, Regionalni centar Split podnijela je ovom sudu prijedlog za pokretanje stečajnog postupka nad uvodnom označenim dužnikom pojedincem postupajući temeljem odredbe čl. 49. st. 2. Zakona o financijskom poslovanju i predstečajnoj nagodbi (Narodne novine broj 108/12, 114/12, 81/13 i 112/13) navodeći da je prijedlog dužnika za sklapanjem predstečajne nagodbe pravomoćno odbačen rješenjem iste od 9. prosinca 2015. 
  	Prijedlog je nedopušten.
	Odredbom čl. 109. st. 7. Stečajnog zakona (Narodne novine broj 71/2015) propisano je da prijedlog za otvaranje stečajnog postupka nad imovinom dužnika pojedinca ovlašten je podnijeti samo osobno dužnik pojedinac. 
	Obzirom da je u konkretnom slučaju prijedlog za otvaranje stečajnog postupka nad imovinom dužnika pojedinca Franka Bosotine iz Zadra, vlasnika urarsko-trgovačkog obrta MARINER sa sjedištem u Zadru, Stjepana Radića 3, OIB:87143337349, podnesen od strane Financijske agencije, a ne od dužnika osobno, to je isti sukladno gore citiranoj odredbi čl. 109. st. 7. Stečajnog zakona trebalo odbaciti kao nedopušten i riješiti kao u izreci ovog rješenja. 
U Zadru 17. listopada 2018. 

Za točnost otpravka-ovlaštena službenica					 	      Sutkinja
Kristina Njegovan 								   Ana Markač, v.r.


UPUTA O PRAVNOM LIJEKU:  
Protiv ovog rješenja dopuštena je žalba u roku od 8 (osam) dana, od dostave rješenja a žalba se podnosi Visokom trgovačkom sudu Republike Hrvatske putem ovog suda u 2 (dva) istovjetna primjerka. Dostava ovog rješenja smatra se obavljenom istekom 8 (osmog) dana od dana objave ovog rješenja na mrežnoj stranici e-Oglasna ploča sudova.
